கரூர் அருகே பசுபதிபாளையம் வடக்குதெருவை சேர்ந்த இளைஞர்கள் கொடுத்த மனுவில், கரூர்- திருச்சி மாநில நெடுஞ்சாலையில் பசுபதிபாளையம் ரெயில்வே கேட் பகுதியில் அடிக்கடி விபத்து நடப்பது வாடிக்கையாகி வருகிறது. எனவே இதனை தடுக்கும் பொருட்டு அங்கு வேகத்தடை அமைத்து தர நடவடிக்கை எடுக்க வேண்டும். மேலும் போக்குவரத்து ஒழுங்கு பிரிவு போலீசாரை கண்காணிப்பு பணியில் ஈடுபட செய்து அதிவேகமாக செல்வது உள்ளிட்ட சாலை விதிகளை மீறிய வாகன ஓட்டிகள் மீது சட்டரீதியான நடவடிக்கை மேற்கொள்ள வேண்டும் என்று கூறியிருந்தனர்.